Gradivo za bogoslužje

Nabirka na Materinski dan za Caritas

11.05.2025 – 4. Velikonočna nedelja

Ev: Jn 10,27–30

„Moje ovce poslušajo moj glas; poznam jih in hodijo za menoj."

/Jn 10,27/

**Uvod[[1]](#footnote-1)**

Danes je materinski dan: To je dan, ki je posvečen zahvali, skrbi in ljubezni naših mater. Tudi današnji evangelij – na »nedeljo Dobrega pastirja« – nam govori o ljubezni Boga, ki se je utelesila, postala vidna in otopliva v Jezusu, ki pozna svoje.

Današnje bogoslužje nas vabi, da doživimo to ljubezen in jo ponesemo v svet. Caritas v okviru današnjega zbiranja pomoči prosi za prispevek za matere v izrednih razmerah, saj je v Avstriji kar 41 odstotkov vseh mater samohranilk na pragu revščine, kar je ena najvišjih stopenj v državi. Poleg njih in upokojenk so revščini vse bolj izpostavljeni tudi otroci. Caritas vidi kot svojo temeljno nalogo uvideti to potrebo in želi – z vašo podporo – pomagati. Ker verujemo v Božjo materinsko ljubezen, želimo sedaj prositi usmiljenja za vse mame in vse, ki so žejni ljubezeni.

**Gospod, usmili se**

Gospod Jezus Kristus, usmili se, ki nas obdajaš s svojo ljubeznijo.

O: Gospod, usmili se.

Gospod Jezus Kristus, usmili se, ki nam daješ varnost s svojo ljubeznijo.

O: Kristus, usmili se

Gospod Jezus Kristus, usmili se, ki nas nikoli ne zapustiš v puščavi življenja.

O: Gospod, usmili se.

**Misli k evangeliju**

Dobri pastir pozna svoje ovce. Tudi, ko jih pokliče, ovce poznajo njegov glas in mu zaupajo. Če hočejo imeti zaščito in varnost, mu morajo zaupati in mu slediti. Lahko mu verjamejo, da bodo prejele večjo ljubezen, kot si lahko predstavljajo in ki daje celo večno življenje. To nam govori današnji evangelij. Podoba, ki se pojavi v nas, je podoba, ki nastaja v skrbi za varnost. In pri tem ne gre za neko splošno ljubezen, ampak za Božjo ljubezen, ki je usmerjena k ljudem. In ti so mu posebej znani. Nekateri v zvezi s tem prepoznajo prav starševsko ali osebno ljubezen Boga. Na današnji materinski dan torej ni težko najti vzporednice z dnevnim evangelijem. Matere poznajo svoje otroke in njihove potrebe, strahove in radosti. Skrbijo za svoje otroke, jih varujejo in jih želijo obvarovati pred vsem hudim. Njihov glas otroci slišijo in poznajo že takrat, ko so še v njenem telesu. Njihov glas je tisti, ki razlaga, poučuje, tolaži ali spodbuja. Njihov glas ustvarja zaupanje in povezanost. Danes upravičeno gledamo z veliko hvaležnostjo in ljubeznijo na naše matere in vse tiste, ki so s toliko ljubeznijo in zavzetostjo skrbeli za našo vzgojo.

Toda vsi nimajo ali niso imeli sreče, da bi odraščali v ljubečem domu. In vse matere nimajo možnosti, da bi bile ob strani svojim otrokom toliko, kot bi si to želele. Tako smo tudi danes povabljeni, da se ozremo na tiste, ki so v stiski. Poleg nasilja, duševnih ali telesnih bolezni in tragičnih udarcev usode marsikoga pestijo tudi finančne skrbi. V naši družbi je še vedno veliko strukturnih krivic, ki prizadenejo predvsem ženske in jih spravljajo v stisko – pogosto seveda skupaj z njihovimi otroki.

Z današnjim bogoslužjem želi Caritas poslati znak solidarnosti vsem tistim materam, ki doživljajo revščino in druge stiske. Po eni strani želi to storiti z besedami tolažilnega evangelija, ki obljublja ljubezen in skrb za vse nas, po drugi strani pa z vabilom in prošnjo k denarnemu prispevku za ženske z otroki v stiski. Jezus daje močno obljubo: On je vedno z nami in nas ne bo izpustil. Božja roka, ki nas varuje, je večja od zemeljskih težav. Tudi ko se znajdemo v težkih situacijah, lahko zaupamo, da ne moremo pasti iz Božje roke. To ne pomeni, da bo naše življenje vedno brez izzivov. Vendar to pomeni, da Božja skrb in varstvo ostajata v vsaki situaciji. Caritas dela to skrb za matere v stiski otipljivo.

Socialna svetovalka Caritas pravi: "Vsak dan vidimo ženske, ki kljub trdemu delu in veliki odgovornosti ne morejo preživeti. Naša naloga je, da jim pomagamo in se hkrati borimo za spremembo družbenih struktur, ki ohranjajo to krivico." Vaš prispevek lahko zagotovi nasvet in podporo.

Prisrčen Bog lonaj!

**Prošnje**

Dobri Bog, ki si naš oče in mati: izročamo ti naše prošnje zase in za naše brate in sestre.

1. Prosimo te za vse matere in vse, ki s predanostjo prevzemajo odgovornost: daj jim moč in jih spremljaj s svojim blagoslovom.

O: Prosimo te, usliši nas.

1. Prosimo za vse ljudi, še posebej za družine, ki so v stiski in potrebujejo pomoč: naj izkusijo našo skrb in občutijo tvojo ljubezen.

O: Prosimo te, usliši nas.

1. Prosimo te za vse otroke, ki odraščajo brez matere, in vse tiste, ki so žrtve nasilja: daj jim zaupanje, da so ljubljeni in spremljani od nas in od tebe.

O: Prosimo te, usliši nas.

1. Prosimo te za našo skupnost: Okrepi našo solidarnost in sodelovanje.

O: Prosimo te, usliši nas.

1. Prosimo te za vse dobrotnike, ki so že odšli v večnost: Daj jim večno življenje pri tebi.

O: Prosimo te, usliši nas.

Ti si Dobri pastir. Poznamo tvoj glas in ti sledimo. Hvalimo te zdaj in vekomaj. Amen.

**Blagoslov**

Bog, ti si Dobri pastir,

poznaš nas in kličeš s svojim glasom,

ki nam daje varnost in zaščito.

Daj nam pozorno srce,

da bomo slišali tvoj glas v vsakdanjem življenju

in videli stisko sočloveka.

Naj začutimo tvojo očetovsko in materinsko ljubezen,

da se bomo počutili varne na tem svetu

in da bomo zato tudi mi solidarni drug do drugega

Blagoslovi nas in vse, ki so nam dragi,

tako da bomo varni

in se ti bomo bližali z zaupanjem.

**Nadaljnje informacije:** [https://www.caritas-tirol.at/hilfe-angebote/pfarrgemeinde-caritas/pfarrservice](https://protect.checkpoint.com/v2/r02/___https%3A//www.caritas-tirol.at/hilfe-angebote/pfarrgemeinde-caritas/pfarrservice___.YzJlOmNhcml0YXNrcm50ZW46YzpvOjIxZTcxZmVkMDZhYTg1ODhlNWNjZDE4ZDlkOTI5YmU3Ojc6ZmZmMzplNmI2OTQ2YmIxMjFmZDhiODZmMmQ1NDFlOWY0NTFkNjFhNDhhOWJlMDU2MGJmZTk0OWY3ZjcwYWU2NWJhMTAxOnA6VDpG)

**Misli za bogoslužje**: Caritas škofije Innsbruck, Evelyn Gollenz MEd

1. Vir: [Presseservice: Caritas Tirol](https://protect.checkpoint.com/v2/r02/___https%3A//www.caritas-tirol.at/presse?utm_source=E-Mail%20Newsletter&utm_medium=Caritas%20Tirol&utm_campaign=Aussendung+IKA+PK%2C+8.11.2024&utm_content=Downloadbereich___.YzJlOmNhcml0YXNrcm50ZW46YzpvOjIxZTcxZmVkMDZhYTg1ODhlNWNjZDE4ZDlkOTI5YmU3Ojc6NWNmNTpjNjQ4OWQ2ZjdiYzZmYmRhNDczZGU4NTEzYjdhOGFjM2E0ODZkY2IwZjk2YTc4N2IzOTA1ZDgxYjJmYjNiNjIyOnA6VDpG) [↑](#footnote-ref-1)